**cu privire la modificarea Hotărârii Guvernului nr. 1211/2016 cu privire la aprobarea Regulamentului sanitar pentru instituțiile**

 **de educație timpurie**

În temeiul art. 6 alin. (2) din Legea nr. 10/2009 privind supravegherea de stat a sănătății publice (Monitorul Oficial al Republicii Moldova, 2009, nr. 67, art. 183), cu modificările ulterioare,

Guvernul HOTĂRĂȘTE**:**

 Hotărârea Guvernului nr. 1211/2016 cu privire la aprobarea Regulamentului sanitar pentru instituțiile de educație timpurie (Monitorul Oficial al Republicii Moldova, 2016, nr. 388-398, art. 1310), se modifică după cum urmează:

1. în hotărâre:
2. în clauza de adoptare, textul „10-XVI din 3 februarie 2009” se substituie cu textul „10/2009”, iar cuvintele „şi completările” se exclud.
3. la punctul 2 din hotărâre, cuvintele „Ministerul Educației” se substituie cu „Ministerul Educației și Cercetării”.
4. în Regulament:
5. pe tot parcursul textului și al anexelor:
	1. cuvintele „Serviciul de Supraveghere de Stat a Sănătății Publice” la orice formă gramaticală se substituie cu cuvintele „Agenția Națională pentru Sănătate Publică” la forma gramaticală corespunzătoare.
	2. textul „Hotărârii Guvernului nr. 412 din 25 mai 2010 pentru aprobarea Regulilor generale de igienă a produselor alimentare” se substituie cu textul „Legii nr. 296/2017 privind cerințele generale de igienă a produselor alimentare”.
	3. textul „Hotărârii Guvernului nr. 1209 din 8 noiembrie 2007 Cu privire la prestarea serviciilor de alimentație publică” se substituie cu textul „Hotărârii Guvernului nr. 206/2023 cu privire la aprobarea regulamentelor și a regulilor din comerțul interior și abrogarea unor hotărâri ale Guvernului”.
	4. cuvintele „substanțe biodistructive” la orice formă gramaticală, se substituie cu cuvintele „produse biocide”, la forma gramaticală corespunzătoare”.
	5. cuvintele „punctul medical” și „blocul medical” se substituie cu cuvintele „încăperi medicale”.
	6. cuvântul „dizabilități” se substituie cu textul „nevoi speciale/dizabilități”.
6. la punctul 1, după cuvântul „activităților” se completează cu cuvintele „și condițiilor”.
7. punctul 2 va avea următorul cuprins:

„2. Prezentul Regulament stabilește norme sanitare cu caracter obligatoriu pentru persoanele fizice şi juridice cu atribuții în exploatarea şi întreținerea instituțiilor de educație timpurie. ”.

1. Se completează cu punctul 21 cu următorul cuprins:

„21 Proiectarea, construcţia, reconstrucţia și renovarea se efectuează în conformitate cu normativele tehnice în construcții.”

1. la punctul 3 cuvintele „existentă şi cu cerințele actelor normative din domeniul construcțiilor” se exclude.
2. punctul 5 se abrogă.
3. punctul 6 va avea următorul cuprins:

 „6. Obiectivele aflate în proces de proiectare şi construcție vor fi coordonate conform Legii nr. 10/2009 privind supravegherea de stat a sănătății publice și normativelor tehnice în construcții.”.

1. la punctul 7 alineatul al doilea textul: „autorizării sanitar-veterinare de funcționare” se substituie cu textul „înregistrării în domeniul siguranței alimentelor de către Agenția Națională pentru Siguranța Alimentelor. În cazul modificărilor din cadrul blocului alimentar se notifică Subdiviziunea teritorială pentru siguranța alimentelor din raza de acoperire în care se află instituția de educație timpurie”.
2. la punctul 8, noțiunea „*substanţe biodistructive”* se exclude.
3. la punctul 12 textul „trebuie să constituie 1-2 copii într-o grupă” se substituie cu textul „va fi stabilit în funcție de raportul personal/ îngrijitor per copil cu dizabilitate și în funcție de tipul dizabilității.”
4. la punctul 16:
	1. literele d) și e) vor avea următorul cuprins:

 „d) să fie dotată cu sistem de asigurare cu apă, canalizare și încălzire”

 „e) să fie asigurată izolarea fonică de blocurile locative”.

* 1. litera i) după cuvântul „subsoluri” se completează cu cuvântul „demisoluri”.
1. punctul 17 se abrogă.
2. la punctul 18 textul „trebuie să fie nu mai mică de 50 m.” se substituie cu textul „ va corespunde legislației în domeniu.”
3. la punctul 19: textul: „NCM C. 01.02-99 „Proiectarea construcţiilor pentru grădiniţe de copii” (aprobat de Ministerul Dezvoltării Regionale şi Construcţiilor prin ordinul nr. 239 din 21 decembrie 1998, cu aplicare din 1 ianuarie 1991)” se substituie cu textul: „NCM C.01.02:2017 Clădiri civile. Proiectarea construcțiilor pentru grădinițe de copii”.
4. Se completează cu punctul 191 cu următorul cuprins:

„191. Gestionarii (conducătorii) instituțiilor de educație timpurie au obligaţia să desfăşoare lucrări de prevenire, combatere şi distrugere a buruienii ambrozia pentru evitarea apariției alergiei la ambrozie conform prevederilor Hotărârii Guvernului nr. 967/2018 pentru aprobarea Regulamentului privind combaterea și prevenirea răspândirii buruienii ambrozia.”

1. la punctul 20, alineatul întâi se abrogă.
2. punctul 21 va avea următorul cuprins:

 „21. Teritoriul și blocurile instituțiilor de educație timpurie se construiesc și se adaptează la necesitățile copiilor cu nevoi speciale/dizabilități în conformitate cu normativele tehnice în construcții: CP C. 01.02-2018 „Clădiri civile. Clădiri și construcții. Prevederi generale de proiectare cu asigurarea accesibilității pentru persoane cu dizabilități” și NCM C.01.06-2014 „Cerințe generale de securitate pentru obiectele de construcție la folosirea și accesibilitatea lor pentru persoanele cu dizabilități”.

1. punctul 22 se completează cu textul: « conform prevederilor NCM C.01.06-2014 „Cerințe generale de securitate pentru obiectele de construcție la folosirea și accesibilitatea lor pentru persoanele cu dizabilități” »
2. punctul 23 se completează cu textul « conform prevederilor CP C. 01.02-2018 „Clădiri civile. Clădiri și construcții. Prevederi generale de proiectare cu asigurarea accesibilității pentru persoane cu dizabilități”»
3. punctul 39, primul enunț va avea următorul cuprins: „Curăţarea teritoriului se efectuează în lipsa copiilor ori de câte ori este necesar pentru a păstra teritoriul curat și fără obstacole de circulație sau joacă.”
4. la punctul 45 textul « „Hotărârii Guvernului nr. 934 din 15 august 2007 „Cu privire la instituirea sistemului informaţional automatizat „Registrul de stat al apelor minerale, potabile şi băuturilor nealcoolice îmbuteliate” se substituie cu textul „Legii nr. 182/2019 privind calitatea apei potabile”.»
5. punctul 46 se completează cu textul:

„Fântâna și echipamentele de pompare, inclusiv aria de deservire a acestora, vor fi semnalizate corespunzător și vor fi îngrădite cu un gard ce nu va permite accesul copiilor de orice vârstă pe teritoriul respectiv.”

1. la punctul 47, textul „NCM C. 01.02-99 „Proiectarea construcţiilor pentru grădiniţe de copii” se substituie cu textul: NCM C.01.02:2017 Clădiri civile. Proiectarea construcțiilor pentru grădinițe de copii” .
2. punctele 48, 52, 53, 55, 57- 60 se completează cu textul „conform prevederilor NCM C.01.02:2017 Clădiri civile. Proiectarea construcțiilor pentru grădinițe de copii”.
3. punctul 49 se completează cu textul „conform prevederilor CP C.01.11:2018 Clădiri civile. Clădiri și construcții publice, accesibile pentru persoane cu dizabilități. Reguli de proiectare.”
4. la punctul 50, cuvintele „în caz că aceste exigenţe lipsesc” se exclud.
5. la punctul 61 cuvintele „medicale şi a celor”, se exclud.
6. la punctul 70, litera e) după cuvântul „accesibil” se completează cu cuvintele „inclusiv și”.
7. la punctul 71 aliniatul al doilea se abrogă.
8. la punctul 75 după cuvintele „să fie” se adaugă cuvintele „din materiale”.
9. punctul 82, va avea următorul cuprins:

„82. Încăperile punctului medical trebuie să prevadă condiții pentru organizarea măsurilor curativ-profilactice și de fortificare a sănătății.”

1. punctul 85 va avea următorul cuprins:

„85. În instituțiile de educație timpurie, dormitoarele trebuie dotate astfel încât să asigure un mediu de somn confortabil, sigur și igienic pentru fiecare copil.

1) Toate locurile de dormit trebuie să dispună de următoarele criterii generale:

 a) conformitatea cu standardele de siguranță pentru prevenirea accidentelor și a rănirilor;

 b) asigurarea unei igiene adecvate, cu saltele, lenjerii de pat și pături curate, întreținute și schimbate regulat;

 c) compatibilitatea cu vârsta și talia copiilor.

 2) Dormitoarele sunt dotate cu paturi individuale asigurate cu saltea, pătură, muşama de protecţie, 2 seturi de lenjerie de pat şi lenjerie pentru fiecare copil adecvate vârstei acestuia. Instituţiile de educaţie timpurie se dotează cu următoarele paturi tip:

 a) nr. 1 – destinat pentru copii cu vârsta de la 1,5 ani până la 3 ani (antepreşcolari);

 b) nr. 2 – copii de la 3 până la 7 ani (preşcolari). Paturile nr. 1 au lungimea de 120 cm, lăţimea – de 80 cm şi înălţimea – de 30 cm, iar paturile nr. 2, respectiv, 140 cm, 80 cm şi 30 cm.”

 **33)**  punctul 92, va avea următorul cuprins:

„92. Grupurile sanitare din instituțiile de educație timpurie trebuie să fie dotate cu sisteme de ventilație eficiente, care asigură o calitate a aerului optimă și controlul umidității. Aceste sisteme pot include soluții moderne de ventilație mecanică, capabile să asigure un flux constant de aer curat și să elimine eficient mirosurile și poluanții.”

**34)** punctul 96 , va avea următorul cuprins:

 „96. WC-urile din grupe trebuie să fie asigurate cu ventilație naturală sau mecanică și încălzire adecvată.”

1. punctul 103, se completează cu textul „conform prevederilor NCM C.01.02:2017 Clădiri civile. Proiectarea construcțiilor pentru grădinițe de copii”.

 **36)** punctul 121, se completează cu un alineat cu următorul cuprins: „În cazul lipsei spălătoriei, instituția încheie un contract cu servicii specializate pentru spălarea lenjeriei”.

**37)** la punctul 125, cuvintele „complexului instituțiilor” se substituie cu cuvintele „teritoriului instituției”.

**38)** la punctul 126, textul NCM C. 04.02-2005 „Iluminatul natural și artificial” se substituie cu textul „NCM C.04.02:2017 Exigențe funcționale. Iluminatul natural și artificial”.

**39)** punctul 136 se abrogă.

**40)** la punctul 137, textul „în conformitate cu prevederile actelor normative sanitare aprobate de Ministerul Sănătății”, se exclude.

**41)** punctul 139, va avea următorul cuprins:

„139. Nivelul de iluminat în sălile de grupă, sala de muzică şi cea de sport, vestiare trebuie să fie asigurat la un nivel de 200 lx la înălțimea de 0,5 m de la pardoseală. În grupa pregătitoare nivelul de iluminare artificială trebuie să fie de 300 lx la înălțimea de 0,5 m de la pardoseală”.

1. punctul 144 va avea următorul cuprins:

„144. Instituţiile de educaţie timpurie sunt dotate cu sisteme de încălzire şi ventilare în conformitate cu prevederile NCM C.01.02:2017 Clădiri civile. Proiectarea construcțiilor pentru grădinițe de copii”.

**43)** punctele 145 și 146 vor avea următorul cuprins:

„145. Verificarea, curățarea şi monitorizarea eficacității sistemelor de ventilație se efectuează nu mai rar de o dată în an. Sistemul de ventilație trebuie să asigure normele sanitare pentru multitudinea schimbului de aer.

146. Toate încăperile destinate copiilor trebuie ventilate natural. Mijloacele de ventilație trebuie să asigure cel puțin 20 m3/oră de aer pentru o persoană în încăperile de grupă și în încăperile comune pentru instruire. În blocul alimentar ventilarea va fi de tip mecanică aflux-reflux, iar în grupurile sanitare ventilarea va fi asigurată la 1,5 schimburi pe oră.”.

**44)** punctul 149, va avea următorul cuprins:

„149. În cazul în care clădirea existentă nu a fost supusă renovării majore și nu dispune de ventilare mecanică, încăperile destinate copiilor sunt ventilate natural în pauzele din timpul programelor de activitate prin deschiderea ferestrelor. În aceste perioade copiii părăsesc obligatoriu încăperea.”

**45)** se completează cu punctul 1491 cu următorul cuprins:

„1491. Încăperile cu ventilare mecanică destinate copiilor trebuie ventilate în continuu cu aport de aer proaspăt (fără amestec) cu respectarea parametrilor normați de microclimă (curenți de aer, temperatură, umiditate), a nivelului de zgomot, a frecvenței de igienizare a filtrelor cu respectarea recomandărilor producătorului, a calității aerului, vitezei normate la refulare a aerului proaspăt cu distribuția aerului prin flux laminar pentru a exclude curentul de aer”.

**46)** Se completează cu punctul 1501, cu următorul cuprins:

„1501. Folosirea aparatelor de aer condiționat/altor sisteme de ventilație sau climatizare se efectuează cu respectarea strictă a parametrilor de microclimă (curenți de aer, temperatură), nivel de zgomot, frecvența de igienizare a filtrelor cu respectarea recomandărilor producătorului, precum și poziționarea acestora.”

**47)** punctul 153, va avea următorul cuprins :

„153. În perioada de tranziție - toamna și primăvara, în lipsa sistemului de ventilare mecanică, oberlihturile dormitoarelor se închid cu 30 de minute înainte de somn, iar în timpul cald al anului somnul de zi este organizat cu ferestrele deschise (evitând curentul)”.

**48)** la punctul 156, alineatul al doilea, ultimul enunț se exclude.

**49)** punctul 163, se completează cu textul:

„Calitatea apei trebuie să corespundă normelor de potabilitate stabilite prin Legea nr. 182/2019 privind calitatea apei potabile.”

**50)** la punctul 172 textul „prevederile actelor normative sanitare în vigoare aprobate de Ministerul Sănătății față de finisarea interioară a încăperilor” se substituie cu cuvintele „următoarele cerințe:”.

**51)** punctul 176, litera e) se abrogă.

**52)** se completează cu punctul 1761 cu următorul cuprins:

„1761. Produsele biocide utilizate pentru dezinfectarea echipamentelor și a spațiilor sunt prevăzute în Registrul National al produselor biocide disponibil pe pagina web a Agenției Naționale pentru Sănătate Publică”.

1. la punctul 179 textul „de 2 ori pe zi” se substituie cu textul „1 dată pe zi”.
2. punctul 183, se completează cu textul:

„Hainele murdare ale copiilor sunt luate utilizând mănușile, și se depozitează în pungi separate în dulapul individual până la transmiterea acestora părinților pentru a fi curățate.”

1. la punctul 186, textul „prin metoda chimică şi” se exclude.
2. la punctul 188, ultimul enunț se exclude.
3. la punctul 189, alineatul al doilea va avea următorul cuprins: „Fiecare instituţie de educaţie timpurie trebuie să dispună de contracte cu instituții abilitate pentru organizarea dezinfecţiei, dezinsecţiei şi deratizării. ”
4. punctul 201, textul „Medicul șef sanitar de stat al teritoriului” se substituie cu textul ,,Şeful subdiviziunii teritoriale al Agenţiei Naţionale pentru Sănătate Publică”.
5. punctul 202, va avea următorul cuprins:

„202. Fiecare copil înainte de înmatriculare în instituţia de educaţie timpurie este supus unui examen medical profilactic care include:

 a)consultarea medicului de familie;

 b)consultarea medicilor specialiști (pediatru, chirurg/ortoped, neurolog, oftalmolog, otorinolaringolog şi stomatolog);

c) analiza generală a sângelui;

d) analiza generală a urinei;

e) amprenta/raclajul perianal la prezența ouălor de helminți.

Pentru copii cu afecțiuni cronice și/sau cu nevoi speciale, medicul de familie va include consultarea la necesitate și a altor specialiști în dependență de nevoile individuale a copilului.

Concluzia privind examenul medical, precum și rezultatele investigațiilor de laborator, vor fi eliberate de către medicul de familie prin formularul (F-027/e) care ulterior va fi prezentat la instituția de educație timpurie, iar informația despre vaccinare va fi prezentată în baza documentului care confirmă vaccinarea copilului conform Programului național de imunizări - copia certificatului de vaccinare f-063-3/e.

Lucrătorii medicali din instituțiile de educație timpurie supraveghează copilul în perioada de adaptare şi dau recomandări părinților şi educatorilor.”

1. La punctul 203 cuvintele „educatorul obține date de la părinți” se substituie cu textul „discută cu părinții despre starea de sănătate a copilului”, și completarea după virgulă, cu textul „iar asistentul medical examinează starea cavității bucale…”
2. punctul 205 se completează cu textul: „Se interzice aducerea de către părinți și folosirea la grădiniță a medicamentelor fără a fi informat asistentul medical sau managerul instituției”.
3. punctul 207 va avea următorul cuprins:

„207. După suportarea unei boli infecțioase, copii vor fi instituționalizați la prezentarea certificatului medical eliberat de medicul de familie.”

1. punctul 208, se abrogă.
2. se completează cu punctul 2301 cu următorul cuprins:

„2301. Organizarea alimentației copiilor se efectuează conform prevederilor Hotărârii Guvernului nr. 722/2018 pentru aprobarea Instrucțiunii privind organizarea alimentației copiilor și elevilor în instituțiile de învățământ general și actelor normative departamentale în domeniu.”

1. la punctul 212, după cuvintele „prezența educatorului” se completează cu textul „sau a asistentului de educator/dădacei/ajutorului de educator”.
2. Punctul 224 va avea următorul cuprins:

„a) Activități de cultură fizică, asanare și recreative, desfășurate în timpul momentelor de regim (cu funcție de organizare, socializare și dezvoltare personală, de stimulare a capacității de muncă intelectuale);

b) Gimnastica de dimineață: se realizează zilnic, în încăpere sau în aer liber, cu durata – grupele a I-a și a II-a mica – 5-6 min.; grupa medie – 6-8 min.; grupa mare – 8-10 min.; grupa pregătitoare – 10-12 min.;

c) Pauzele dinamice în timpul activității integrate sau pe domenii de dezvoltare - zilnic, în funcție de necesitate până la 3 min.;

d) Jocuri dinamice și exerciții fizice în timpul plimbării: zilnic – cu durata – grupele a I-a și a II-a mica – 6-10 min.; grupa medie – 10-15 min.; grupa mare – 15-20 min.; grupa pregătitoare – 20-30 min.;

e) Gimnastica/exerciții de respirație se desfășoară zilnic, după somnul de zi;

f) Jocuri cu elemente sportive: se desfășoară începând cu grupa medie - 1 dată pe săptămână cu durata de 20-25 min. și grupele mari/pregătitoare de două ori pe săptămână cu durata de 25-30 min.;

1. Exerciții de relaxare a organismului - zilnic, la necesitate, 3-7 min. în funcție de vârstă și necesitate.”
2. punctul 231, va avea următorul cuprins:

„231. În instituțiile de educație timpurie alimentația copiilor este organizată în grupe. Livrarea bucatelor de la blocul alimentar în grup se efectuează conform graficului aprobat de către directorul instituției, în recipiente închise etichetate și marcate. Marcajul trebuie să includă identitatea de grup, felul de bucate (felul I, felul II, felul III, pâine, unt, salată, fructe)”.

1. la punctul 241 după cuvântul „separate” se completează cu textul « marcat corespunzător „Personal” ».
2. la punctul 233 textul „2 seturi de veselă” se substituie cu textul „1

set de veselă”.

1. la punctul 242, primul enunț va avea următorul cuprins: „Resturile alimentare se colectează în găleți/containere cu pedală sau cu capacul swing, căptușite cu saci/pungi menajeri”.
2. punctul 243, se abrogă.
3. punctul 248 textul „(anexa nr. 14)” se exclude.
4. se completează cu punctul 2481 cu următorul cuprins:

„2481. În instituțiile de educație timpurie fără bloc alimentar propriu sau în acele instituții în care sunt dificultăți în prepararea bucatelor, se permite organizarea alimentației copiilor prin sistemul catering cu respectarea următoarelor condiții:

1) compania de catering care prestează servicii de alimentație trebuie să dețină autorizație sanitar-veterinară sau certificat de înregistrare în domeniul siguranței alimentelor atât pentru activități de catering cât și pentru unitatea de transport a alimentelor, în conformitate cu prevederile legislative în domeniu.

2) meniul zilnic de repartiție se elaborează de către personalul medical al instituției de educație timpurie în baza meniului model pentru 10 zile, coordonat cu bucătarul-șef, managerul instituției de educație timpurie, în colaborare cu un specialist în nutriție din cadrul companiei de catering, după caz și aprobat de subdiviziunile teritoriale ale Agenției Naționale pentru Sănătate Publică. Meniul zilnic de repartiție va conține lista preparatelor culinare cu indicarea porției individuale în funcție de grupul de vârstă. Ingredientele care cauzează alergii sau intoleranțe vor fi prezentate în meniu în conformitate cu prevederile actelor normative în domeniu.

3) bucatele gata vor fi transportate în recipiente alimentare permise de legislație cu asigurarea temperaturii bucatelor finite.

4) amenajarea unui spațiu pentru primirea bucatelor gata și dotarea cu veselă, utilaj frigorific, spălătorie prin asigurarea cu apă caldă și rece.

5) personalul trebuie să poarte echipament de protecție și să efectueze examinările medicale pentru angajații unităților de alimentație publică conform prevederilor actelor normative în domeniu.

6) se vor colecta probe din toate bucatele finite consumate timp de 72 de ore și vor fi păstrate în spații frigorifice în instituția de educație timpurie și în cadrul companiei catering.

7) analiza calitativă și cantitativă a alimentației copiilor este în responsabilitatea companiei de catering. ”

**74)** punctul 249 va avea următorul cuprins:

„249. Organizarea procesului de alimentație în instituțiile de educație timpurie va fi respecta următoarele principii:

1)principiul respectării dreptului la sănătate al copilului/elevului;

2) principiul asigurării condițiilor optime pentru a organizarea alimentației echilibrate și sănătoase:

 a) asigurarea unei diversităţi alimentare, cu consumul pe parcursul unei zile al alimentelor din toate grupele şi subgrupele alimentare;

b) asigurarea unei proporţionalităţi între grupele şi subgrupele alimentare, adică un aport mai mare de fructe, legume, cereale integrale, lapte şi produse lactate, comparativ cu alimentele cu un conţinut crescut de grăsimi şi adaos de zahăr;

c) consumul moderat al unor produse alimentare, adică alegerea unor alimente cu un aport scăzut de grăsimi saturate şi de zahăr adăugat;

 3) principiul corectitudinii şi transparenţei în colaborarea instituţiei de învăţământ cu furnizorii de produse și servicii alimentare;
           4) principiul legalității;
              5) principiul colaborării/consultării/participării beneficiarilor – copii şi elevi, părinți.”

1. punctul 252 se abrogă.
2. punctul 254 va avea următorul cuprins:

„254. Cantitatea de proteine în meniul model trebuie să asigure un aport caloric de 20% din necesarul energetic total, lipide 30% şi glucide 50%.”

1. la punctul 255 textul „20-25%” se substituie cu textul „20%”, textul „35-40%” se substituie cu textul „30-35%”, textul „10-15%” se substituie cu textul „20%” și textul „20-25%” se substituie cu textul „25%”.
2. la punctul 256 textul „35-40%” se substituie cu textul „30-35%”, iar textul „10-15%” se substituie cu textul „20%”
3. punctul 259 va avea următorul cuprins:

„259. Produsele alimentare greu asimilabile, care au un efect excitant sau a căror combinație produce efecte digestive nefavorabile (preparate din carne, leguminoase) vor fi consumate în prima jumătate a zilei, iar cele ușor asimilabile (produse lactate, cereale, legume, pește, ouă) – în a doua jumătate a zilei.

1. punctele 260 și 261 se abrogă.
2. la punctul 262 textul „nu mai puțin de 100 g” se substituie cu textul „de cel puțin 150 g”.
3. punctul 263 va avea următorul cuprins:

„263.Organizarea alimentației **copiilor în instituțiile de educație timpurie este se efectuează în conformitate cu prevederile Hotărârii Guvernului nr. 722/2018 pentru aprobarea Instrucțiunii privind organizarea alimentației copiilor și elevilor în instituțiile de învățământ general**.”

1. se completează cu punctul 2671 cu următorul cuprins:

„2671. Instituția de educație timpurie va asigura cultivarea deprinderilor unei alimentații sănătoase în rândul copiilor. Activitățile desfășurate în incinta instituției de educație timpurie vor fi orientate spre formarea unui comportament alimentar sănătos la copii.”

**84)** punctul 268 se completează cu următorul text: „care să asigure învăţarea comportamentelor sanogene şi integrarea lor în rutinele comportamentale. Printre ele sunt incluse: educaţia pentru sănătatea fizică, igiena personală şi alte deprinderi sănătoase, în conformitate cu Curriculumul pentru educație timpurie."

 **85)** la punctul 269:

a) ultimul enunț va avea următorul cuprins: „Mâinele copiilor sunt apoi uscate cu prosoape individuale, prosoape de unică folosință după caz sau cu un dispozitiv mecanic de uscare”.

b) se completează cu textul „Se va evita utilizarea săpunului parfumat, săpunului solid și șervețelelor umede pentru spălarea mâinilor. ”

 86) punctul 270 de completează cu lit g) cu următorul cuprins:

„ lit. g) după jocul cu animalele”

 **87)** punctul 271, va avea următorul cuprins:

„271. Personalul încurajează copiii să se spele pe mâini, oferindu-le ajutor, pentru a dezvolta deprinderile sanogene corecte și a le integra în rutina comportamentală. De asemenea, personalul supraveghează spălatul mâinilor copiilor pentru a asigura corectitudinea procedurii. ”

 **88)** la punctul 272 cuvântul „suzetă” se exlude;

**89)** punctul 273, se abrogă.

 **90)** Punctul 274 va avea următorul cuprins:

 **„** 274.Pentru instituțiile de educație timpurie care dețin doar o grupă de copii antepreșcolari, cu un număr de până la 15 copii, sau o grupă de până la 20 de copii preșcolari, se permite:

 1) blocul alimentar să dispună de încăpere dotată cu inventar necesar pentru prelucrarea materiei prime şi prepararea bucatelor, marcat conform destinaţiei, respectând procesul tehnologic. Pentru păstrarea materiei prime, este necesar să dispună de depozite şi utilaj frigorific;

 2) pentru spălarea lenjeriei se permite ca instituţia de educaţie timpurie să încheie contract cu companii care prestează servicii de acest gen;

1. organizarea asistenței medicale prin încheierea unui contract cu centrele de sănătate din teritoriu.”

**91)** la punctul 277 cuvântul „semifabricate” se exclude.

**92)** la punctul 282 textul „sanitare în vigoare aprobate de Ministerul Sănătății” se substituie cu textul „în domeniu”.

**93)** la punctul 284, cuvintele „persoanei sau persoanelor” se substituie cu textul „reprezentanților subdiviziunilor teritoriale ale Agenției Naționale pentru Sănătate Publică/subdiviziunilor teritoriale ale Agenției Naționale pentru Siguranța Alimentelor cu funcții de control a condițiilor sanitare din IET”.

**94)** la punctul 286:

1. literele g), k), s) se abrogă.
2. litera j), va avea următorul cuprins:

„j) informarea directorului/administrației IET, care, la rândul său – informează instituțiile medico-sanitare teritoriale și Centrele de Sănătate Publică teritoriale despre cazurile suspecte de boală transmisibilă în termen de 2 ore de la depistare și a oricăror alte cazuri de îmbolnăvire acută provocată de consumul sau de inhalarea substanțelor toxice, precum și a cazurilor suspecte de toxiinfecții alimentare;

1. litera q) va avea următorul cuprins:

„q) asigurarea instituției cu medicamente și dispozitive medicale, conform listei de la anexa nr. 18”;

 d) litera t) va avea următorul cuprins:

„t) asigurarea cu tratament de durată pentru copiii care suferă de maladii cronice și rare se acceptă cu formele de administrare a medicamentor peroral și rectal. Responsabilitatea pentru administrarea tratamentului medicamentos o poartă conducătorul și personalul instituției.”

**95)** punctul 287 se abrogă.

**96)** anexa nr. 4, va avea următorul cuprins:

 „Anexa nr. 4

#### la Regulamentul sanitar c****u privire la aprobarea Regulamentului sanitar pentru instituţiile de educaţie timpurie****

**Parametrii meselor și scaunelor pentru copii din instituțiile de educație timpurie**

|  |  |
| --- | --- |
|  | **Grupa de mobilă** |
| **Indicatori** |  **oranj** | **violet** |
| **1** | **2** |
| intervalul de vârstă | 3-4 |  4-6 |
| intervalul de talie | 95-115 |  110-120 |
| înălțimea scaunului (mm) | 260 | 310 |
| înălțimea mesei (mm) | 460 | 530 |

**97)** anexele nr. 10, 11, 14– 17 și 19, se abrogă.

1. anexa 18 va avea următorul cuprins:

„**Anexa nr. 18**

**la Regulamentul sanitar pentru**

**instituţiile de educaţie timpurie**

 **LISTA**

**de medicamente, dispozitive medicale şi produse biodistructive pentru punctul medical din instituţia de educaţie timpurie**

|  |  |  |
| --- | --- | --- |
| **Nr.****d/o** | **Denumirea** | **Unităţi de măsură (bucăţi/cantitate)** |
| **1** | **2** | **3** |
| **A. Medicamente** |
| 1. | Dexametason 4 mg/ml 1 ml soluţie injectabilă  | 5 fiole |
| 2. | Epinefrină 0,1% / 0,18% 1 ml soluţie injectabilă | 10 fiole |
| 3. | Loratadină 10 mg comprimate N 20 | 1 cutie |
| 4. | Salbutamol 100 mcg/doză 200 doze suspensie de inhalat, presurizată  | 1 flacon |
| 5. | Povidon iodin 10 % 30 ml | 5 flacoane |
| 6. | Peroxid de hidrogen 3% 40 ml | 5 flacoane |
| 7. | Alcool etilic 70% 100 ml soluţie cutanată | 1 flacon |
| 8. | Saruri pentru rehidratare orala (electroliţi cu hidranţi de carbon) pulbere pentru soluţie orală | 2 pachete |
| 9. | Paracetamol 200 mg comprimate N10 | 5 cutii |
| 10. | Cărbune activat 250 mg comprimate N 10 | 25 cutii |
| 11. | Amoniac 10% 10 ml soluţie uz extern | 2 flacoane |
| 12. | Permanganat de potasiu pulbere 3g | 1 pachet |
| 13. | Dexpantenol 10 % 150 ml spray | 1 flacon |
| **B. Dispozitive medicale** |
|  | Atelă pentru imobilizarea fracturilor (de dimensiuni diverse) | 3 |
|  | Pulsoximetru (pentru monitorizarea frecvenţei respiratorii şi a pulsului) | 1 |
|  | Spatule de unică folosinţă (complete a câte 100 buc.) | 5 |
|  | Seringă de unică folosinţă cu ac 2 ml; 5 ml; 10 ml | 5; 5; 5 bucăți  |
|  | Garou hemostatic  | 2 |
|  | Foarfece curb, drept | 2 |
|  | Pipă orofaringiană (pediatrice, mărimea 0,1,2,3) | 1 |
|  | Termofor / Pungă (inclusiv cu apă în congelator)  | 2 |
|  | Aspirator bucal (sonde de aspiraţie mărimea 6,8,10) | 1 |
|  | Termometru medical | 5 |
|  | Produs biodistructiv |  |
|  | Faşă de tifon 5m/10 cm | 5 bucăţi  |
|  | Faşă 7 m/14 cm | 5 bucăţi  |
|  | Vată nesterilă 70 g | 2 bucăţi |
|  | Tampoane sterile diverse dimensiuni | 20 bucăţi |
|  | Bandaje adezive (sub formă de plasturi sau rolă de leucoplast) | 3 bucăţi |
|  | Șervețele antiseptice N 100 | 1 cutie |
|  | Mănuşi chirurgicale | 50 perechi  |
|  | Mască medicală de protecție | 50 bucăți |
|  | Pensetă  | 2 |
| **C. Mobilier, veselă, ustensile şi lenjerie** |
| 1. | Masă de birou | 1 |
| 2. | Scaune | 4 |
| 3. | Frigider | 1 |
| 4. | Dulap | 1 |
| 5. | Dulap cu uşi din sticlă (pentru medicamente şi instrumente) | 1 |
| 6. | Veioză | 1 |
| 7. | Cuier | 1 |
| 8. | Canapea pentru consultaţii | 1 |
| 9. | Targă pentru evacuare | 1 |
| 10. | Pahar | 5 |
| 11. | Oliţă  | 1 |
| 12. | Coş pentru gunoi cu capac pedală | 1 |
| 13. | Lighean | 1 |
| 14. | Vas emailat pentru apă (10 l) | 1 |
| 15. | Cearşaf de pat | 3 bucăţi |
| 16. | Prosop | 6 bucăţi |
| 17. | Halat alb | 3/persoană |

*Notă: Cantități pentru colectiv de 500 copii, variabile în funcţie de numărul de copii, dar nu mai puţin de 1 unitate pentru fiecare poziţie”*

**99)** anexa nr. 20 va avea următorul cuprins:

„1. Registrul de evidență a vaccinărilor f-063/e;

2. Registrul de evidență a copiilor din grupe;

3. Registrul de efectuare a filtrului de dimineață;

4. Registrul de evidență a examenului medical al personalului;

5. Registrul de evidență copiilor cu maladii cronice;

6. Registrul de evidență zilnică a temperaturii aerului din sălile de joc și dormitor.”

**Prim-ministru DORIN RECEAN**

Contrasemnează:

Ministrul sănătății Ala Nemerenco

Ministrul educației

și cercetării Dan Perciun